Johan Bang

Johan H. Bang (født 17. oktober 1869, død 1. april 1944) var en norsk skipsreder fra Grimstad. Johan H. Bang var yngste sønn av skipsreder Jørgen Bang (1829–1908) og Antonette D. Huseland (1830–1912).Grimstad bys historie 1927, s 748

I 1904 startet Bang som selvstendig reder da han kjøpte jernbarken «Bris» fra Storbritannia. I 1908 ble jernbarken «Dagny» innkjøpt. «Bris» forliste i 1919 og «Dagny» ble solgt til Storbritannia vinteren 1927 for £1500.

I 1924 ble fullriggeren «Skaregrøm» innkjøpt. På reise fra Halden til Australia i desember 1926 mistet skipet riggen under en storm i Atlanteren.Birger Dannevig, Grimstad sjøfartshistorie 1971 s 428 – 430 Skipet ble tilbudt assistanse, men mannskapet takket nei. Mannskapet satte nødrigg og seilte skipet inn til Ponta Delgada på Azorene 1. juledag.Seilskuta Skaregrøms siste reise, Avtrykk.no, 11.08.2020

Rederiet kjøpte i 1925 D/S «Sørland» i et forsøk på omlegging til damp. Gjeldforpliktelsen ble for store, og rederiet måtte avvikle i 1932.Dannevig, s 438

Sønnen, Jørgen Bang (1897–1974), startet i 1935 tankrederiet A/S Athene i Kristiansand S.

Johan H. Bang var gift med Kristina J. Elfstrand (1871–1950). De hadde barna Jørgen (1897–1974), Dagny (1898–1997), Margrethe (1901–1990), Ågot (1903–1998) og Signe (1905–1926).

 Arkiv 
Arkivet etter skipsreder Bang befinner seg på KUBEN i Arendal. Arkivet inneholder møtebøker, kopibøker, korrespondanse og regnskap.

 Referanser 

 Eksterne lenker 


Kategori:Norske skipsredere
Kategori:Personer fra Grimstad kommune
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Artikler i sjøfart-prosjektet